Neuvoston asetus (ETY) N:o 1504/76, annettu 21 päivänä kesäkuuta 1976, asetuksen (ETY) N:o 885/68 muuttamisesta naudanliha-alan vientitukien ennakkovahvistusta koskevien yleisten sääntöjen osalta



Virallinen lehti nro L 168 , 28/06/1976 s. 0007 - 0008

Suomenk. erityispainos Alue 3 Nide 7 s. 0144

Kreikank. erityispainos: Luku 03 Nide 15 s. 0171

Ruotsink. erityispainos Alue 3 Nide 7 s. 0144

Espanjank. erityispainos: Luku 03 Nide 10 s. 0154

Portugalink. erityispainos: Luku 03 Nide 10 s. 0154



NEUVOSTON ASETUS (ETY) N:o 1504/76, annettu 21 päivänä kesäkuuta 1976, asetuksen (ETY) N:o 885/68 muuttamisesta naudanliha-alan vientitukien ennakkovahvistusta koskevien yleisten sääntöjen osalta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 568/76(2), ja erityisesti sen 18 artiklan 4 kohdan, ottaa huomioon komission ehdotuksen, sekä katsoo, että asetuksessa (ETY) N:o 568/76 annetaan mahdollisuus vahvistaa kyseisen alan vientituet ennakolta, tästä syystä naudanliha-alan vientitukien myöntämistä koskevista yleisistä säännöistä ja tukien vahvistamisperusteista 28 päivänä kesäkuuta 1968 annettua neuvoston asetusta (ETY) N:o 885/68(3) olisi täydennettävä vientitukien ennakkovahvistusta koskevilla säännöillä, ainoastaan tietyissä tapauksissa on tarpeen vahvistaa vientituet ennakolta; tästä syystä tämän mahdollisuuden käyttämisestä on suotavaa päättää asetuksen (ETY) N:o 805/68 27 artiklassa säädettyä menettelyä noudattaen, tukien vahvistaminen ennakolta edellyttää toimenpiteitä, joilla varmistetaan kaikissa tapauksissa se, että viennit toteutetaan esitetyn hakemuksen mukaisesti; tämän vuoksi on tarpeen, että jokainen hakija saa luvan, jossa säädetään vientien toteuttamisesta tietyn ajanjakson kuluessa, väärinkäytösten estämiseksi tämän luvan myöntämisen edellytykseksi on syytä asettaa sellaisen vakuuden antaminen, joka pidätetään, jos vientiä ei toteuteta luvan voimassaoloaikana, saatu kokemus yhteisiin markkinajärjestelyihin kuuluvilla aloilla, joilla tuen vahvistaminen ennakolta on mahdollista, on osoittanut, että tietyissä olosuhteissa ja erityisesti asianomaisten käyttäessä tätä järjestelmää tavallisuudesta poikkeavasti, on syytä pelätä vaikeuksia asianomaisilla markkinoilla, ja tällaisen tilanteen korjaamiseksi on voitava toteuttaa nopeasti toimenpiteitä; tämän vuoksi on tarpeen antaa komissiolle lupa toteuttaa näitä toimenpiteitä hallintokomitean lausunnon jälkeen tai kiireellisessä tapauksessa odottamatta sen kokoontumista, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 885/68 5 artikla seuraavasti: "5 artikla 1. Edellä 1 artiklassa tarkoitettujen tuotteiden osalta luettelo tuotteista, joille myönnetään vientitukea, ja tuen suuruus vahvistetaan vähintään kerran kolmessa kuukaudessa. 2. Vientituki on vientipäivänä voimassa olevan tuen suuruinen. 3. Voidaan kuitenkin päättää, että hakemuksesta vientituki vahvistetaan ennakolta. Tällöin 5 a artiklassa tarkoitetun ennakkovahvistushakemuksen jättöpäivänä voimassa olevaa vientitukea sovelletaan mainitun todistuksen voimassaoloaikana toteutettavaan vientiin asianomaisen hakemuksesta, joka on esitettävä samanaikaisesti todistushakemuksen kanssa ja ennen kello 13.00. 4. Jos markkinatilannetta tarkasteltaessa todetaan vientituen ennakkovahvistusta koskevien säännösten soveltamisesta johtuvia vaikeuksia tai jos tällaisia vaikeuksia uhkaa syntyä, voidaan asetuksen (ETY) N:o 805/68 27 artiklassa säädettyä menettelyä noudattaen päättää näiden säännösten soveltamisen keskeyttämisestä niin pitkäksi aikaa kuin on ehdottomasti tarpeen. Erittäin kiireellisissä tapauksissa komissio voi tarkasteltuaan tilannetta kaikkien käytettävissään olevien tietojen perusteella päättää keskeyttää ennakkovahvistuksen enintään kolmen työpäivän ajaksi. Keskeyttämisaikana jätettyjä lupahakemuksia, joihin liittyy ennakkovahvistushakemus, ei oteta huomioon." 2 artikla Lisätään asetuksen (ETY) N:o 885/68 artikla seuraavasti: "5 a artikla 1. Vientituen myöntäminen 5 artiklan 3 kohdassa säädetyin edellytyksin edellyttää jäsenvaltioiden myöntämän ennakkovahvistustodistuksen esittämistä, joka myönnetään jokaiselle sitä hakevalle riippumatta siitä, mihin hakija on sijoittautunut yhteisössä. Todistus on voimassa koko yhteisössä. 2. Ennakkovahvistustodistuksen myöntämisen edellytyksenä on sellaisen vakuuden antaminen, jolla varmistetaan sitoumus toteuttaa kyseiset viennit todistuksen voimassaoloaikana ja joka pidätetään kokonaan tai osittain, jos viennit eivät toteudu tässä määräajassa tai jos ne toteutuvat ainoastaan osittain." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava ja sitä sovelletaan sellaisenaan kaikissa jäsenvaltioissa. Tehty Luxemburgissa 21 päivänä kesäkuuta 1976. Neuvoston puolesta Puheenjohtaja J. HAMILIUS (1) EYVL N:o L 148, 28.6.1968, s. 24 (2) EYVL N:o L 67, 15.3.1976, s. 28 (3) EYVL N:o L 156, 4.7.1968, s. 2